laion/Wikipedia-Exotic huggingface dataset:
ממשלת בולגריה

מועצת השרים (בבולגרית: Ministerski săvet) היא הרשות המבצעת בבולגריה. הממשלה מונהגת על ידי ראש ממשלת בולגריה ושרים נוספים. כאשר חברי הפרלמנט ממונים לתפקידם, עליהם להתפטר מן הפרלמנט. לעיתים ובמטרה לשמור על איזונים פוליטיים. ניתן למנות שר אחד או יותר ללא תיק. מטה מועצת השרים נמצא במרכז הבירה סופיה. מדיה וקבצים בנושא ממשלת בולגריה בוויקישיתוף אתר האינטרנט הרשמי של ממשלת בולגריה (בבולגרית) ערך זה הוא קצרמר בנושא בולגריה ובנושא פוליטיקה. אתם מוזמנים לתרום לוויקיפדיה ולהרחיב אותו.
Maniac (שיר של קונאן גריי)

"Maniac" (בעברית: "מניאק") הוא סינגל שהוקלט על ידי הזמר-יוצר האמריקאי קונאן גריי, כרצועה השלישית מתוך אלבום בכורתו, Kid Krow. השיר נכתב על ידי גריי, יחד עם מפיקו, דן ניגרו. השיר יצא לאור ב-24 באוקטובר 2019 על ידי חברת התקליטים "ריפבליק רקורדס", כסינגל השלישי מתוך האלבום. השיר הוסמך לפלטינה באוסטרליה, ארצות הברית, ברזיל וקנדה. בתחילת 2020, השיר הצליח ברדיו להיטים עכשוויים הבנילאומי. נכון למרץ 2020, השיר עומד על 90 מיליון השמעות בספוטיפיי. השיר צבר פופולריות רבה בפלטפורמת הטיקטוק, ונכנס למצעד 25 הטרנדים המובילים של האפליקציה. גריי החל לכתוב את השיר לאחר שקיבל הודעות טקסט מבת זוגו לשעבר בה היא מתנצלת שהפיצה שמועה עליו. לאחר הוצאת השיר, גריי כינה את השיר כ"שיר המוקדש לאקסים פסיכופתיים". מדליין רוט מ-MTV כתבה על השיר כי: "השיר הוא כמו בלדה סאטירית משנות ה-80. הטקסט של גריי משונה והפכפך". הלן ארליך ממגזין המוזיקה "Affinity" כתבה על תיארה את השיר כ"גלגול עיניים מלא זעם". אף על פי שהשיר הוצא רשמית באוקטובר 2019, השיר נכלל ברשימת השירים הטובים ביותר לשנת 2020 של הבילבורד. מידע על היצירה "Maniac" באתר מיוזיק בריינז מידע על הסינגל "Maniac" באתר מיוזיק בריינז מילות השיר "Maniac" באתר Genius סרטון השיר "Maniac" באתר יוטיוב Conan Gray’s “Maniac” Proves That the Scariest Thing This Halloween Is Your Ex Gold/Platinum – Conan Gray Gold/Platinum Radio goes crazy for Conan Gray’s ‘Maniac’ up 98 spins to No.8: AirCheck ‘MANIAC’ IS PLAYING Maniac Charts History Sam Smith’s “To Die For” Ranks As Pop Radio’s Most Added Song maniac has reached 50 million streams on spotify! this is conan’s first song to reach this milestone Meet Conan Gray, the YouTube Pop Star Who Emerged From His Bedroom CONAN GRAY DEBUTS MUSIC VIDEO FOR NEW SINGLE “THE STORY” CONAN GRAY RELEASES NEW SINGLE “MANIAC” TODAY CONAN GRAY'S 'MANIAC' VIDEO IS A 'NIGHT OF THE LIVING EXES' SPOOKFEST The 50 Best Songs of 2020 (So Far): Staff Picks CONAN GRAY - MANIAC 2020 14-os savaitės klausomiausi (TOP 100) HOT 40 SINGLES Listy bestsellerów, wyróżnienia :: Związek Producentów Audio-Video CONAN GRAY - MANIAC (SONG) DISCOGRAPHY CONAN GRAY Digital Chart – Week 13 of 2020 Conan Gray Conan Gray ARIA Top 100 Singles for 2020 Gold & Platinum, RIAA (באנגלית אמריקאית)
ממשלת צ'כיה

ממשלת צ'כיה (בצ'כית: Vláda České republiky) היא הרשות המבצעת בצ'כיה. חברי הממשלה הם ראש ממשלת צ'כיה, סגנו ושרים אחרים. הממשלה פועלת מתוקף בסיס משפטי בחוקה של צ'כיה. הממשלה מובלת על ידי ראש הממשלה, שבוחר את שאר השרים. ממשלת צ'כיה מפוקחת כל ידי בית הנבחרים הצ'כי. ראש הממשלה עצמו מתמנה על ידי נשיא צ'כיה. ראש הממשלה הנוכחי הוא פטר פיאלה. הממשלה הנוכחית, שהושבעה ב-27 ביוני 2018, היא ה-15 מאז פירוק צ'כוסלובקיה בשנת 1993. יש בה כ-17 חברים מלבד ראש ממשלה. הממשלה הנוכחית, שהושבעה ב-27 ביוני 2018, היא ה-15 מאז פירוק צ'כוסלובקיה בשנת 1993. יש בו 17 חברים וראש ממשלה. המועצה לביטחון לאומי המועצה הממשלתית לחקיקה הוועדה הבין-משרדית לענייני קהילת רומא המועצה הממשלתית לזכויות אדם מועצה ממשלתית למיעוטים לאומיים מועצה למחקר ופיתוח המועצה הממשלתית לתיאום מדיניות בנוגע לסמים המועצה הממשלתית לאנשים עם מוגבלויות נציב הממשלה לזכויות אדם המועצה הממשלתית לשוויון הזדמנויות לנשים וגברים ועדה לאיחוד האירופי תכנון האנרגיה לטווח הארוך מדיה וקבצים בנושא ממשלת צ'כיה בוויקישיתוף אתר האינטרנט הרשמי של ממשלת צ'כיה (בצ'כית) Governmental Structure
הקבינט של דנמרק

הקבינט של דנמרק (בדנית: regering) מהווה את הממשלה והרשות המבצעת של ממלכת דנמרק מאז 1848. הקבינט במדינה מובל על ידי ראש הממשלה, ומלבדו ישנם עוד כ-25 שרים. הקבינט מורכב בדרך כלל משרים משתי מפלגות או יותר המרכיבות קואליציה. למרות זאת, לאורך השנים פעלו גם ממשלות מיעוט. השרים ממונים רשמית על ידי המלך. לעיתים הממשלות מכונות בציבור על שם ראש הממשלה או על שם המפלגות המרכיבות אותן. מאז 21 באוגוסט 2019 ראש הממשלה היא מדה פרדריקסן, המובילה ממשלת מיעוט של המפלגה הסוציאל-דמוקרטית. ממשלה זו מסתמכת על מספר מפלגות ליברליות וסוציאליסטית קטנות יותר, והיא ה-78 במניין מאז 1848. מדיה וקבצים בנושא הקבינט של דנמרק בוויקישיתוף אתר האינטרנט הרשמי של הקבינט של דנמרק (בדנית) הקבינט של דנמרק, ברשת החברתית אקס (טוויטר) "Section 14". Constitution of Denmark. ICL. נבדק ב-7 בספטמבר 2012. {{cite web}}: (עזרה) "Danmarks nye regering er nu på plads: Se hele Mette Frederiksens ministerhold her". נבדק ב-21 באוגוסט 2019. {{cite web}}: (עזרה)
סאלם אלג'מאל

מארי סאלם בן יחיא אלג'מאל (ה'תרי"ט – תחילת חודש ניסן ה'תרצ"ד, 1859 – מרץ 1934) היה רב תימני, שימש כדיין בבית דינו של מארי סלימאן קארה, וכחכם באשי החמישי בצנעא שבתימן. מארי סאלם אלג'מאל נולד ליחיא בן סעיד ברובע היהודי בעיר צנעא בירת תימן. למד תורה אצל אביו ואצל חכמי העיר. בבית מדרשו היו סדרי לימוד קבועים בתלמוד ובהלכה. שימש בבית הדין בצנעא בראשות הראב"ד מארי סלימאן קארה, והדיינים מארי שלום שמן ומארי שלום מנזלי, עד שנת ה'תרנ"ז (1897). בשנת ה'תרנ"ז (1897) נבחר לשמש כחכם באשי של קהילת צנעא, אך התפטר מתפקידו בתחילת שנת ה'תרנ"ט (1898), עקב חוסר יכולת של הקהילה לשלם לו את משכורתו, בעקבות הרעב שפקד את העיר באותה השנה. בשנת ה'תר"ס (1900) נכלא יחד עם כל ראשי העדה, בעלילה שיהודי הרג מוסלמי. סדר יומו של מארי סאלם היה מורכב ברובו מלימוד תורה, החל מהשעות הקטנות של הלילה, ומעט בזמנו היה מקדיש לעבודתו בייצור סבון. לצורך עבודתו היה בקשר עם ערביי הכפרים. היה מתפלל בבית הכנסת בית אלאוסטא. מארי סאלם היה מדקדק במצוות, ומתנהג בחסידות על פי מנהגי הקבלה. היה מקפיד על איסור אכילת פת גויים. במחלוקת בעניין הקבלה צידד בתומכי הקבלה. היה אדם נוח ואדיב, לא צעק אפילו על המתחצפים אליו, ועל כן היה אהוב בציבור. בימי שישי היה יוצא לשוק בבגדי שבת וקורא: "שבת יא עיאלי, שרק יא עיאלי". נפטר בצנעא בתחילת חודש ניסן בשנת ה'תרצ"ד (מרץ 1934). נכדו הוא חיים גמליאל, פעיל ציוני באריתריאה, שלקח חלק מרכזי בסיוע לכמה מן הבריחות ממחנות המעצר באפריקה של גולי האצ"ל והלח"י. יהדות צנעא קאע אל-יהוד חיים גמליאל ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמ' 70 חיים גמליאל, פרקי חיים, הוצאת המשפחה, רמת גן, ה'תשנ"ח (1998) חיים גמליאל, פרקי חיים, הוצאת המשפחה, רמת גן, ה'תשנ"ח (1998) ד"ר משה גברא, אנציקלופדיה לחכמי תימן, כרך א', המכון לחקר חכמי תימן, בני ברק, ה'תשס"א (2001), עמוד 70 לוח שנה קרן בית הלוי, מדור חכמי תימן, שנת ה'תשפ"א, חודש כסלו הרב יוסף קאפח, משפטים בתימן, כתבים ב, עמ' 875-876 הרב עמרם קורח, סערת תימן, ירושלים, ה'תשי"ד (1954) יוסף חבארה, בתלאות תימן וירושלים, ירושלים, ה'תש"ל (1970), עמוד 46
גרייס קלי (סרט)

גרייס קלי (באנגלית: Grace Kelly) הוא סרט טלוויזיה ביוגרפי מ-1983 אודות גרייס, נסיכת מונקו. הוא שודר לראשונה ב-ABC, קלי סייעה בהליך הפקת הסרט. הוא צולם מונקו, בקאן ובלונג ביץ'. הסרט עוקב אחר חייה מבת למשפחה עשירה מהחברה הגבוהה בפילדלפיה, דרך קריירת המשחק שלה כשחקנית בהוליווד ועד לנישואיה לנסיך מונקו והפיכתה לנסיכה. "גרייס קלי", במסד הנתונים הקולנועיים IMDb (באנגלית) "גרייס קלי", באתר AllMovie (באנגלית) "גרייס קלי", באתר Rotten Tomatoes (באנגלית) "גרייס קלי", במסד הנתונים הקולנועיים KinoPoisk (ברוסית)
ג'ון דמרס

ג'ון צ'ארלס דמרס (באנגלית: John Charles Demers; נולד ב-21 בספטמבר 1971) הוא משפטן אמריקאי, שכיהן כעוזר התובע הכללי של ארצות הברית באגף לביטחון לאומי של מחלקת המשפטים. דמרס כיהן כתובע הכללי של ארצות הברית בפועל במשך שעות אחדות ב-20 בינואר 2021 בעקבות תום כהונתו של ג'פרי רוזן, עד אשר חתם נשיא ארצות הברית ג'ו ביידן על צו נשיאותי שמינה את מונטי וילקינסון לתובע הכללי בפועל בהמשך אותו היום. דמרס נולד בעיר גוביו, השוכן במחוז אומבריה שבאיטליה, בנם של פרנסס ג'. וג'וזפה פ. דמרס. בשנת 1993 קיבל תואר בוגר בהיסטוריה ממכללת הצלב הקדוש, מכללה ישועית בווסטר שבמסצ'וסטס. במשך שנתיים, מאוגוסט 1994 ועד אוגוסט 1996, עבד ב"מרכז הארצי להתמכרויות ולחומרים מסוכנים" באוניברסיטת קולומביה, כעוזר מחקר מיוחד עבור נשיא המרכז ג'וזף קליפנו, לשעבר מזכיר הבריאות, החינוך והרווחה. בשנת 1999 השלים לימודי תואר שני בבית הספר למשפטים באוניברסיטת הרווארד. לאחר סיום לימודי המשפטים, החל להתמחות כעוזר משפטי עבור השופט דיארמויד או'סקנליין בבית המשפט הפדרלי התשיעי לערעורים של ארצות הברית, מאוגוסט 1999 עד אוגוסט 2000. בשנים 2000–2003 עבד במשרד עורכי דין פרטי בבוסטון. ביוני 2003 הצטרף דמרס לראשונה אל מחלקת המשפטים של ארצות הברית, ועבד כתובע במשרד היועץ המשפטי של המחלקה עד יוני 2005, אז עזב כדי לעבוד כעוזרו של אנטונין סקאליה, שופט בית המשפט העליון של ארצות הברית מיולי 2005 עד אוגוסט 2006. מספטמבר 2006 עד ינואר 2009 היה דמרס חבר בצוות ההנהגה הראשון של האגף לביטחון לאומי במחלקת המשפטים. הוא שימש כיועץ בכיר לעוזר התובע הכללי של ארצות הברית ולאחר מכן כסגן עוזר התובע הכללי באגף למשפט ולמדיניות מאוקטובר 2007 עד השבעתו של ברק אובמה לנשיאות. במרץ 2009 החל את תפקידו כסגן נשיא ועוזר היועץ המשפטי של תאגיד בואינג, שם הועסק ד חזרתו אל השירות הציבורי ב-2017. כמו כן, הוא מרצה מן החוץ למשפט הביטחון הלאומי בבית הספר למשפטים של אוניברסיטת ג'ורג'טאון. ב-22 בפברואר 2018, דמרס הושבע לתפקידו כעוזר התובע הכללי באגף לביטחון לאומי של מחלקת המשפטים. במרץ 2020 ביטלה מחלקת המשפטים את כתב האישום נגד החברה הרוסית "קונקורד ניהול וייעוץ". כתב האישום הוגש מלכתחילה במסגרת חקירתו של רוברט מולר על אודות התערבות רוסיה בבחירות לנשיאות ארצות הברית ב-2016. דמרס וטיומתי שאה, התובע הפדרלי במחוז קולומביה, טענו כי בעוד ש"התביעה נפתחה כהלכה בראשיתה", המשך קיומו של התיק "עלול לחשוף את הכלים והטכניקות של רשויות אכיפת החוק". כהונתו תמה במחלקת המשפטי ביוני 2021. מדיה וקבצים בנושא ג'ון דמרס בוויקישיתוף דסטין וולץ, ‏ארה"ב הגישה כתבי אישום נגד שישה סוכני ביון רוסים באשמת האקינג, באתר גלובס, 20 באוקטובר 2020 הוושינגטון פוסט, ‏שישה מדענים סינים נחשדים בריגול בארה"ב, בעיתון מקור ראשון, 6 בדצמבר 2020 אוון פרז, Trump's acting attorney general leaves without creating controversial special counsels, באתר CNN‏, 20 בינואר 2021 (באנגלית) מאט בוינג, Assistant Attorney General, National Security Division: Who Is John Demers?, באתר AllGov‏, 7 בנובמבר 2017 (באנגלית) Two Bush Veterans Said to Be Top Contenders for Justice Department Posts, באתר וול סטריט ג'ורנל, 2 במאי 2017 (באנגלית) ג'וש גרסטיין, Justice Department drops plans for trial over Russian interference in 2016 U.S. election, באתר פוליטיקו, 16 במרץ 2020 (באנגלית)
ממשלת סלובקיה

ממשלת הרפובליקה הסלובקית (בסלובקית: Vláda Slovenskej republiky) היא הרשות המבצעת בסלובקיה. הממשלה מובלת על ידי ראש ממשלת סלובקיה, שמתמנה לתפקיד על ידי נשיא סלובקיה, והוא בדרך כלל מנהיג מפלגת הרוב או של קואליציית הרוב לאחר בחירות למועצה הלאומית של הרפובליקה הסלובקית. על הממשלה החדשה לקבל אמון על ידי הפרלמנט. מתוקף החוקה הסלובקית לממשלה ישנה הסמכות לקבוע מדיניות בענייני הכלכלה, הביטחון והחברה במדינה. הממשלה אחראית גם על ביצוע התקציב הלאומי. תפקידיה העיקריים של הממשלה כוללים גם הגשת הצעות לתקציב המדינה ותיקון תקנות ונהלים ממשלתיים. בנוסף על כך, הממשלה מגבשת ומנהלת את מדיניות החוץ של המדינה. היא מגישה טיוטות הצעות חוק למועצה הלאומית. הממשלה יכולה לדון בהצעת אמון, חנינת עבריינים ומינוי או פיטורים של עובדי מדינה בכירים. הקבינט מורכב מראש הממשלה, ביחד עם סגנו ושרים נוספים. הקבינט מתמנה על ידי נשיא הרפובליקה הסלובקית בהמלצת ראש הממשלה. הקבינט מפוקח ומבוקר על ידי המועצה הלאומית. לאחר הבחירות לפרלמנט בסלובקיה בשנת 2023 מכהן ראש הממשלה הנוכחי, רוברט פיצו. ממשלתו החלה לכהן ב-25 באוקטובר 2023. מדיה וקבצים בנושא ממשלת סלובקיה בוויקישיתוף אתר האינטרנט הרשמי של ממשלת סלובקיה "Government of the Slovak Republic". gov.sk. "Slovakia swears in a new Cabinet led by a populist ex-premier who opposes support for Ukraine". AP. 25 באוקטובר 2023. נבדק ב-19 במאי 2024. {{cite news}}: (עזרה)
קונגרס המדינה (סן מרינו)

קונגרס המדינה (באיטלקית: Congresso di Stato) הוא ממשלת סן מרינו. הקונגרס מבוקר ומפוקח על ידי המועצה הגדולה והכללית. הקונגרס מורכב ממספר משתנה של חברים הנע בדרך כלל בסביבות העשרה. קבינט זה ממונה על ידי המועצה המחוקקת מבין חבריה אשר נבחרים על ידי האוכלוסייה. בדרך כלל זה נמשך כהונת הקונגרס נמשכת כחמש שנים, אלא אם היא מתפרקת בהצעת אי אמון. שלוש המשרות הבכירות ביותר בקבינט הן המזכיר לענייני חוץ, המזכיר לענייני פנים ומזכיר האוצר, שנבחרים ישירות על ידי המועצה. הקונגרס הנוכחי מכהן מאז דצמבר 2016 בעקבות הבחירות הכלליות באותה שנה שהניבו ניצחון לגוש המרכז-שמאל. מדיה וקבצים בנושא קונגרס המדינה בוויקישיתוף אתר האינטרנט הרשמי של קונגרס המדינה (באיטלקית) "Congress of State - Repubblica di San Marino, portale ufficiale". www.sanmarino.sm. נבדק ב-21 בנובמבר 2016. {{cite web}}: (עזרה) ערך זה הוא קצרמר בנושא פוליטיקה ובנושא אירופה. אתם מוזמנים לתרום לוויקיפדיה ולהרחיב אותו.
Arzach

Arzach (בעברית: ארזך) היא אנתולוגית קומיקס ללא מלל מאת אמן הקומיקס הצרפתי המוערך ז'אן "מוביוס" ז'ירו. הקומיקס התפרסם במקור כסדרה בת ארבעה פרקים במגזין הקומיקס מטאל אירלאן, שז'ירו הוא אחד מבעליו. הסיפורים עוקבים אחר ארזך, לוחם שקט הרוכב על יצור דמוי פטרודקטיל דרך נוף מוזר ושומם. יש שהשוו את החוויות של ארזך לחלומות או מסעות אל תת המודע. לסדרה הייתה השפעה עצומה על תעשיית הקומיקס הצרפתית, ודמותו של ארזך היא עדיין בין היצירות המפורסמות ביותר של ז'ירו. זהו קומיקס חדשני ומהפכני, והיה בין הראשונים שהעבירו מסרים של עומק פסיכולוגי מחשבתי ואמנות מודרנית דרך מדיום הקומיקס. הסדרה זכתה להצלחה עצומה ופורסמו סדרות ספין אוף רבות המתקשרות אליה. ז'ירו אף חזר לאחר שנים ארוכות של הפסקה לאייר את סיפוריו של ארזך בקומיקס מחודש שנקרא "אגדת ארזך" (The Legend of Arzach). אמנם, הספר המחודש שונה מהמקור ומכיל דיאלוג בודד. בנוסף, ניסה ז'ירו ליצור טרילוגיה נוספת של ספרים העוסקים בדמות המסתורית, ואף הוציא ספר ראשון מתוך השלושה שנקרא ארזך: הסוקר (Arzak: L'Arpenteur). עם זאת, מותו של ז'ירו במרץ 2012 מנע ממנו לעשות כן. בשנת 2000 הוציאו ז'אן מארק ורנדי לופיצייר ספר אודות הסדרה, שנשא את השם "Moebius' Arzach". הספר פורסם על ידי ההוצאה הדיגיטלית iBOOKS באוגוסט אותה שנה. הוא כולל כריכה ואיורים פנימיים מאת ז'ירו, ומפה המתארת את עולמו של ארזך מאת ג'ו לדרון. בנוסף, הספר מכיל גם מאמר קצר על תולדות הסדרה. בשנת 2003 יצא לאקרנים סרט בשם "Arzak Rhapsody" - סרט מונפש המורכב מ-14 סיפורים קצרים. חלק מהקומיקס שימש השראה לסיפור הראשון באנתולוגיה הקולנועית רוק בחלל, "Taarna". בשנת 2002 הופיע ארזך בסדרת הטלוויזיה הצרפתית "Arzak Rhapsody" אשר מהווה יקום קולנועי למספר סיפורי קומיקס נפרדים של ז'ירו. פרקי הסדרה, הקצרים עד מאוד, בוימו, הופקו ונכתבו על ידי ז'ירו, כמו גם הונפשו על ידי צוות בראשותו. ארזך מתוך 1001 קומיקס Jean Giraud, lambiek.net (באנגלית) Arzak Rhapsody, 2003-12-30, נבדק ב-2021-01-21
ליס מלר

ליס מלר (Lies Moeller;‏ 22 במאי 1906 – 26 בנובמבר 1976) הייתה משוררת גרמנייה-ישראלית, ספרנית ומתרגמת. ליס מלר נולדה בשנת 1906 בבזל, בת לתאולוג פרוטסטנטי גרמני. במשפחה בת שלושה ילדים. גדלה בשווייץ ובהמבורג. לימים, אחותה הייתה פסנתרנית מצליחה בשווייץ ואחיה כומר-מיסיונר שפעל שנים רבות באפריקה. מלר עבדה בברלין בחנות הספרים הגדולה של שלמה זלמן שוקן. שם התקרבה ליהדות, ולמדה אצל הרב הברלינאי הנודע יואכים פרינץ. בשנת 1933 אף החליטה להתגייר. עם עליית הנאצים לשלטון, עודד אותה אביה, שהיה ממתנגדי המשטר הנאצי לעלות לארץ ישראל ולהצטרף לבוניה. היא עלתה לארץ בשנת 1935, ואחרי ניסיונות שלא הצליחו לחיות בקיבוץ עין החורש, התיישבה בחיפה, ועבדה שנים רבות כמוכרת ראשית בחנות הספרים "רינגרט" בעיר עד לסגירתה ב-1964. לאחר מכן הייתה ממייסדות הספרייה העירונית של חיפה, ולימים מן הספרנים הראשונים בספריית אוניברסיטת חיפה, שם שימשה למעלה מעשור כמנהלת מחלקת הרכש של הספרייה. בשנת 1972 פרשה לגמלאות והמשיכה לעבוד בהתנדבות בכמה ספריות בחיפה. היו לה קשרים הדוקים עם משוררי חיפה, אך גם עם משוררים יודעי גרמנית בכל הארץ, למשל הצייר צבי מאירוביץ ואשתו הסופרת יהודית הנדל. היא כתבה גרמנית, אך שיריה תורגמו לעברית בידי משוררים שונים. מלר הייתה מיודדת עם הצייר יעקב וכסלר, שאף אייר את ספריה, בגרמנית ובעברית. את בת זוגה, גרדה פוקס, חברת קיבוץ עין החורש, ספרנית במקצועה, הכירה בחיפה. לפני פטירתה הביעה את רצונה להיקבר בקיבוץ עין החורש, שבו עשתה את צעדיה הראשונים בארץ, ושהיו לה בו ידידים נאמנים. ליס מלר נפטרה בשנת 1976 ונקברה לפי בקשתה. גרדה פוקס נפטרה באותה שנה, אולם, ציוותה את גופתה למדע, לכן שוכן לוח אבן עם שמה על מצבתה של מלר. היום קרוי על שמה פרס ספרותי, שמעניקה אוניברסיטת חיפה. שלי פֶּרֶג סָגֹל וְאָדֹם מֻנָּח בְּמִדְרוֹנֵי הָהָר. יִפְרְחוּ נַרְקִיסִים תַּחַת אִילָנוֹת דַּקִּים. שֶלִּי הֵם הַפְּרָחִים בָּהָר לוּ גַּם אֲחֵרִים יִקְטְפוּם אוֹ עֲלֵיהֶם יִפְסָחוּ. שֶׁלִּי הֵן הַגְּבָעוֹת, הַיָּם וְהָאוֹר, לֵילְכֶם וְיוֹמְכֶם! שׁוֹתָה אֲנִי הָאֲוִיר וְנוֹשֶׁמֶת הַזְּמַן כִּי עָלַי פּוּרוֹ הֻפַּל וּפְגָעַנִי בַּלֵב. תרגם מגרמנית: עזרא זוסמן: סהר צעיר, שירים, תרגמו כמה מתרגמים, יעקב אורלנד, לאה גולדברג, אפרים גילאי, עזרא זוסמן, שלמה טנאי, טוביה ריבנר, ישראל רינג, ש. שלום, יהושע צ'צ'יק, תל אביב, 1958. שירים בחר ותרגם מנפרד וינקלר, תל אביב, עקד, 1979. אלישע פורת, שיעור מולדת: גם במותן לא נפרדו (כולל דיוקנה), באתר "חדשות בן עזר" הספרייה והמשוררת ליס מלר, "מידע במידה" בלוג ספריית אוניברסיטת חיפה [1] ערך זה הוא קצרמר בנושא ישראלים. אתם מוזמנים לתרום לוויקיפדיה ולהרחיב אותו.
רפי ויינשטוק

רפי ויינשטוק (נולד ב-19 בספטמבר 1966) הוא שחקן וזמר ישראלי. ויינשטוק נולד בחיפה להורים שעלו מרומניה, בגיל שש עשרה החל להופיע במחזה "הניצול" העוסק בחבורה של ילדים בתקופת השואה, הוא שירת בלהקת פיקוד צפון ולאחר מכן למד בבית צבי. הוא שיחק את רוני בקומדיית המצבים "סטרייט ולעניין". ב-2003 שיחק את אהוד גלבוע בסדרה "טיפול נמרץ". ב-1995 שיחק את קניקי במחזמר "גריז" שזכה להצלחה, בשנה זו לקח חלק בפסטיגל. הוא דיבב מספר דמויות בסדרה "המעופפים הנועזים". הוא הופיע בקלטת הילדים "התנ"ך לילדים - סיפורים ושירים" שיצרה רחל שיין ארגמן. בתיאטרון שיחק בהצגות שלוש אחיות, "ישו כוכב עליון" ו"הסוחר מוונציה" שביים עמרי ניצן. הוא הופיע בהפקה בגרמניה המבוססת על הרומן "המהמר" ובעקבות זאת עבר להתגורר במדינה. ב-2013 שיחק את קפטן פון טראפ במחזמר "צלילי המוזיקה". באירוויזיון 2015 היה חבר בצוות השיפוט הישראלי. ויינשטוק היה בן זוגו של השחקן יוסי גרבר במשך יותר מעשרים שנה, ושיחק איתו גם בסדרת הטלוויזיה בסדרת הטלוויזיה "טיפול נמרץ". רפי ויינשטוק, במיזם "אישים" לתיעוד היצירה הישראלית רפי ויינשטוק, במסד הנתונים הקולנועיים IMDb (באנגלית) רפי ויינשטוק, באתר MusicBrainz (באנגלית) יואב בירנברג, האהבה שאחרי יוסי, באתר "ידיעות אחרונות", 5 באפריל 2017
קרל נבל

קרל נבל (בגרמנית: Carl Nebel‏; 18 במרץ 1805 – 4 ביוני 1855) היה מהנדס, אדריכל וצייר גרמני, הידוע בעיקר בזכות ציוריו המפורטים והדפסים הליטוגרפיים שהוכנו מהם, במהלך קרבות מלחמת ארצות הברית–מקסיקו. נבל נולד באלטונה, כיום חלק מהמבורג. לאחר לימודים בהמבורג ובפריז, נסע לאמריקה, שם היה תושב מקסיקו בין השנים 1829 עד 1834. בשנת 1836 פרסם בפריז את ספרו המאויר על אותה מדינה עם 50 ליטוגרפיות העשויות מציוריו, שעשרים מהן נצבעו ביד, והקדמה מאת אלכסנדר פון הומבולדט. בשנת 1851 פרסם יחד עם העיתונאי ג'ורג' וילקינס קנדל כמה מציוריו על אירועי מלחמת ארצות הברית–מקסיקו בספר המאוייר על המלחמה הזאת. קנדל היה כתב מלחמה וראה הזדמנות לפרסם דיווח מרכזי עליה. השניים סיכמו על שיתוף פעולה עם סיום המלחמה, ככל הנראה שקנדל הכיר את עבודתו הקודמת של נבל. בזמן שקנדל נסע לפריז כדי לסקר את האירועים בשנת 1848, נבל נשאר במקסיקו למשך זמן לא ידוע כדי להשלים את הרישומים הראשוניים לאיורי הספר. נבל חזר להמבורג, וקנדל נירגן על איטיות השלמת הפרויקט, אך הוא הושלם בשנת 1850 ופורסם בשנת 1851. הספר הכיל שתים-עשרה ליטוגרפיות צבעוניות שנעשו על ידי אדולף ז'אן-בפטיסט באיו. בשני המקרים, האיורים של נבל שופרו על ידי שימוש בפיתוחי הדפוס החדשים ביותר בצרפת, במיוחד טכניקות להוספת צבע להדפסים. ההדפסים מסדרת המלחמה המקסיקנית הופצו בכמה פורמטים שונים, כהדפס יחיד, כסט של 12, תיק עם טקסט ובספר הכרוך בגודל פוליו. המפורסם ביותר בסדרת המלחמה המקסיקנית הוא תיאור כניסתו של הגנרל וינפילד סקוט בשנת 1847 לכיכר המרכזית במקסיקו סיטי. דגל ארצות הברית התנוסס מעל הארמון הלאומי. ציור זהה לאיור שנעשה עשור וחצי לפני כן. סצנת המלחמה שמציג נבל קרובה יותר למציאות בשטח. הכוחות האמריקאים לא התקבלו בברכה על ידי התושבים, במיוחד על ידי איש רחוב (lépero) המצויר כעומד לזרוק אבן לעבר הפולשים. אף שהטקסט של קנדל והאיורים של נבל מנסים להיות נאמנים לדיווחי הקרבות, אין שום הוכחה לכך שמי מהם היה בקרב בואנה ויסטה, שנמצאת בחלק נידח של צפון מקסיקו. קנדל שהיה כתב, ראה את קרב מולינו דל ריי, אך נבל לא היה שם. הקרב לרוב אינו מתואר באיורים, אך נבל עשה שתי גרסאות שונות לגביו. קרל נבל התחתן ב־16 במאי 1841 במקסיקו סיטי עם ז'אן מארי סופי ברטייה בת העשרים וחמש. כתוצאה מקשר זה נולד בן, כנראה ב-1842, שחזר עם הוריו לאירופה בינואר 1848, והתיישב בהמבורג. נפטר ב-4 ביוני 1855. תושבי הסיירה הקרב בפאלו אלטו הקרב בורה קרוז קרב בואנה ויסטה מדיה וקבצים בנושא קרל נבל בוויקישיתוף Nebel, C[arl, "Voyage pittoresque et archéologique dans la partie la plus intéressante du Mexique"], www.dsloan.com Sandweiss, Martha A., Rick Stewart, and Ben W. Huseman, Eyewitness to War: Prints and Daguerreotypes of the Mexican War, 1846-1848. Fort Worth: Amon Carter Museum 1989, pp. 36-37.
תומאס אוליפנט (מוזיקאי)

תומאס אוליפנט (באנגלית: Thomas Oliphant;‏ 1799 – 1873) היה מוזיקאי וסופר סקוטי שעבודותיו היו ידועות היטב בזמנו. הוא כתב את המקהלה לחתונה של המלך לעתיד אדוארד השביעי והמלכה אלכסנדרה. אוליפנט כתב את המילים ל"סיפון המסדרונות עם הענפים של האולי". תומאס היה בנם החמישי של אבנעזר אוליפנט, השביעי לקונדי ומרי, בנם השלישי של סר ויליאם סטירלינג, תומאס הוטבל בפורגנדני ביום חג המולד בשנת 1799. לאוליפנט היו בסך הכל שישה אחים ואחיות. אחיו הבכור היה לורנס אוליפנט, השמיני מקונדי, חבר הפרלמנט של פרת בין השנים 1832–1837. אח מבוגר נוסף, סר אנתוני אוליפנט, היה השופט הראשי של ציילון. אח שלישי, לוטננט קולונל ג'יימס אוליפנט, היה יו"ר חברת הודו המזרחית הבריטית. תומאס נפטר לא נשוי ב-9 במרץ 1873 ברחוב מרלבורו הגדול (אנ'). אוליפנט התחנך במכללת וינצ'סטר אבל עזב מוקדם. הוא הפך לחבר בבורסה של לונדון אך לאחר זמן קצר עזב להמשיך את עניינו במוזיקה ובספרות. כמו בן דודו המפורסם יותר, אוליפנט היה בעיקר כותב מילים, וכתב את מילותיו החדשות או את הפרשנויות שלו ל"תרגומיו "לשירים קיימים בשפות זרות. אוליפנט השתתף בפסטיבל הנדל הגדול במנזר ווסטמינסטר במקהלה כסולן הבס. בשנת 1855 הוא התבקש על ידי מנהלי האגודה הפילהרמונית לתרגם חלקים מהתזמורת והמקהלה של ואגנר לוהנגרין אשר הוצגו אז על ידי התזמורת והפזמון של האגודה הפילהרמונית (הידועה כיום בשם האגודה הפילהרמונית המלכותית) בחדרי כיכר הנובר בניצוחו של וגנר עצמו. אוליפנט כתב את המילים למקהלה לחתונתם של המלך אדוארד השביעי והמלכה אלכסנדרה בשנת 1863. המוזיקה הולחנה על ידי הנסיך אלברט וכאשר שמעה המלכה ויקטוריה את הרסיטל, נאמר כי היא הושפעה מאוד מהמקהלה כיוון שהנסיך אלברט נפטר לפני שנה לפני כן בשנת 1861. אוליפנט תואר כ"משורר בית המשפט", שכן כתב מילים לאירועים מלכותיים ולאירועים חשובים אחרים. תומאס אוליפנט, באתר AllMusic (באנגלית) תומאס אוליפנט, באתר MusicBrainz (באנגלית) תומאס אוליפנט, באתר Discogs (באנגלית) מילון הביוגרפיה הלאומית
מיילס ארליק

מיילס ארליק (באנגלית: Myles Erlick; נולד ב-27 ביולי 1998) הוא רקדן, שחקן וזמר קנדי. ידוע בשל תפקידו כנואה בסדרת הנעורים הקנדית "נולדו לרקוד". ארליק נולד בברלינגטון, אונטריו שבקנדה. הוא גדל במשפחה חד הורית. אמו פרנצ'סקה ניקאסיו, מנהלת כישרונות שבבעלותה בית הספר לכישרונות קנדי "אקדמיית הכוכבים", בו למד ארליק. אביו החורג הוא ריאן מרשל, לשעבר חבר בלהקה הקנדית Walk Off The Earth. ארליק למד בבית הספר הלאומי לבלט בקנדה, בזמן שלמד בבית הספר התיכון ד"ר פרנק ג'יי היידן. הוא נמצא מגיל צעיר במערכת יחסים עם השחקנית ברייר נולט (אנ'). ארליק ערך את הופעת הבכורה שלו בטלוויזיה בפרק בסדרת דרמות הפשע "Flashpoint" בשנת 2011. מאוחר יותר באותה השנה פורסם כי לוהק לסיבוב ההופעות בקנדה של בילי אליוט - המחזמר, של ברודוויי בתפקיד הראשי. לפני כן הוא גילם את התפקיד בהפקה בטורונטו. בשנת 2013 הצטרף לצוות השחקנים של הסדרה המשפחתית "נולדו לרקוד" בתפקיד נואה. בעונה השלישית ארליק קודם לצוות השחקנים הקבוע של הסדרה. הוא הופיע בסדרה עד שנת 2018, והופיע בסיורים בינלאומיים שונים כחלק מהקידום לסדרה. לאחר עזיבתו את הסדרה "נולדו לרקוד" החל ארליק להתמקד בקריירה מוזיקלית, והוציא סינגלים ביניהם "Serious", All Day All Night" בהשתתפות טייט מקריי, ו-"Filthy". הסינגלים נכללו ברשימת הטארקים של אלבום הבכורה שלו, "Me", שיצא ב 22 במאי 2018. בשנת 2019 פורסם כי ארליק לוהק על ידי סטיבן ספילברג לסרט סיפור הפרברים שייצא בשנת 2021 בתפקיד "סנובוי". מאוחר יותר באותה השנה, הוא היה מועמד לפרסי "הסלבמיקס" 2019 לרקדן הטוב ביותר. אתר האינטרנט הרשמי של מיילס ארליק מיילס ארליק, ברשת החברתית פייסבוק מיילס ארליק, ברשת החברתית אקס (טוויטר) מיילס ארליק, במסד הנתונים הקולנועיים IMDb (באנגלית) מיילס ארליק, באתר Rotten Tomatoes (באנגלית) מיילס ארליק, באתר אפל מיוזיק (באנגלית) מיילס ארליק, באתר ספוטיפיי מיילס ארליק, באתר סאונדקלאוד (באנגלית) מיילס ארליק, באתר AllMusic (באנגלית) מיילס ארליק, באתר דיזר מיילס ארליק, באתר Genius מיילס ארליק, באתר טיידל (באנגלית)
טופי (פירושונים)

האם התכוונתם ל... טופי – ממתק העשוי מסוכר, חמאה וחלב טופי (חיה) – תת-מין של דאמאליסק הסהר, מין אנטילופה טופי (ברזיל) – קבוצה אתנית בברזיל שפות טופי – משפחת שפות אמריקאיות טופי עתיקה (מכונה לעיתים בקיצור "טופי") - שפה מתה אמריקאית טופוס (מכונה לעיתים "טופי") - גבישי חומצת שתן המשתקעים בעור, בסחוס או במפרקים טופו – סויה מעובדת למאכל
יובל דרור

האם התכוונתם ל... יובל דרור (סוציולוג) (יליד 1971) – סוציולוג, חוקר וסופר ישראלי, המסקר גם את טכנולוגיות האינטרנט וההמחשבים יובל דרור (חוקר חינוך) (יליד 1949) – פרופסור אמריטוס לתולדות החינוך באוניברסיטת תל אביב